**Cyfarfodydd Tiwtoriaid**

**19 Hydref 2020** (16 yn bresennol)

|  |
| --- |
| **Google Classroom** |
| * Nododd Siân Merlys ei bod yn hapus i diwtoriaid eraill ymuno â’r sesiwn ar Google Classroom bydd DCSG yn ei chynnal ym mis Tachwedd. * Nodwyd y dylid cysylltu â’r darparwr lleol er mwyn cael caniatâd i ddefnyddio Google Classroom am fod angen defnyddio cyfeiriad ebost gmail, yn hytrach na chyfeiriad ebost y sefydliad. |
| **Cwrs Cyfunol** |
| * Gosod y disgwyliadau yn glir yn ystod y wers gyntaf. * Atgoffa’r dysgwyr o’r disgwyliadau yn ystod y flwyddyn. * Tracio pa ddysgwyr sy’n gwneud y gwaith a pha rai sydd ddim. * Cadw at y sgript – peidio cyfaddawdu a mynd dros gynnwys y gwaith ar-lein yn y dosbarth rhithiol. * Nodwyd ei bod yn bwysig annog y dysgwyr i wneud y gwaith cartref a dysgu’r eirfa’n wythnosol hefyd. |
| * Nodwyd bod rhai dysgwyr yn teimlo pwysau i basio’r prawf ar ddiwedd y gwaith cyfunol. * Nid oes rhaid gwneud y gwaith cyfunol i gyd mewn un eisteddiad erbyn hyn. * Nodwyd bod y Ganolfan yn y broses o wirio bod y collnodau i gyd yn gywir. |
| **Recordio gwersi rhithiol** |
| * Nodi yn y wers gyntaf y rheolau o ran dysgwyr yn tynnu llun / recordio yn ystod y wers. |
| **Defnyddio Fy Nghymraeg** |
| * Nodwyd ei bod yn gallu bod yn anodd cadw trac ac y byddai’n dda cael adran ym mhroffil y dysgwr yn y dyfodol. Nodwyd mai peilot yw’r cynllun eleni - gobeithio bydd modd gosod y cynllun o fewn proffil y tiwtor a’r dysgwr yn y dyfodol. * Gofynnwyd a fyddai modd i’r Ganolfan anfon taenlen at bob tiwtor gyda thargedau’r dysgwyr. Nodwyd mai cynllun y dysgwr yw hwn, ac mai cyfrifoldeb y dysgwr yw anfon copi o’r targedau at y tiwtor. Bydd y tiwtor yn gwneud cofnod ar y ffurflen dracio o dargedau’r dysgwyr. * Nodwyd ei bod yn bwysig i’r dysgwr wasgu’r botwm ‘Send me a copy of my responses’ cyn gwasgu ‘submit’. Tasai’r dysgwr yn anghofio gwneud hyn, basai MLT yn barod i anfon copi o’r ffurflen atynt eto, yn ôl y galw. |
| **Canllaw Dysgu Rhithiol** |
| * Nodwyd mai cyfrifoldeb y tiwtoriaid yw anfon tystiolaeth at eu rheolwr llinell / Swyddog Ansawdd eu bod wedi cwblhau'r gwahanol adrannau. Bydd rhaid gwasgu ‘send me a copy of my responses’ er mwyn derbyn copi o’r prawf ar ddiwedd pob adran. |
| **Top Tips – 10 munud mewn grwpiau bach** |
| * Defnyddio Quizlet Live – Ali Carys Tayler i ddangos hyn yn y cyfarfod nesa. * Defnyddio adnoddau yn ystod y wers – dis, pecyn cardiau er mwyn lleihau amser sgrin. * Nodwyd bod yr opsiwn i rannu sgrin yn ymddangos yn yr ystafelloedd bach yn Zoom, hyd yn oed os yw’r tiwtor wedi troi hyn i ffwrdd yn y cefn - dim ond yn y brif ystafell mae modd atal dysgwyr i rannu sgrin - mae Zoom wedi cadarnhau hyn. * Rheolaeth Dosbarth – nodwyd ei bod yn bwysig creu awyrgylch lle gall pawb gymryd rhan a theimlo’n gyfforddus i siarad. Gellir codi llaw, defnyddio’r gwahanol eiconau er mwyn atal pobl rhag siarad ar draws ei gilydd. Rhaid bod yn ddisgybledig wrth ofyn i’r dysgwyr dawelu eu meicroffonau. Nodwyd ei bod yn bwysig adnabod anghenion y dosbarth er mwyn gallu rheoli’r dosbarth yn effeithiol – gall hyn amrywio o un dosbarth i’r llall. * Drilio – nodwyd ei bod yn holl bwysig peidio esgeuluso’r driliau a bod drilio unigolion i’w gymeradwyo. Nodwyd bod fideos yn y canllaw sy’n enghreifftio sut y gellir drilio yn y dosbarth rhithiol. |
| Cyfarfod nesaf: 2 Tachwedd am 2pm – Bydd Ali Carys Tayler yn arwain sesiwn ar Quizlet Live. |